दूध के धोवल केहु नईखेदूध के धोवल केहू नईखे, सबके मगज में खोट बा।
जुबान के इज्जत केहू करे ना, सबके नजर में नोट बा॥
नोट के खातिर आपन अनकर, लोग भुलाईल कान्ह।
तन के माटी सभे सँवारे, तू प्रेम के गाँठरी के बान्ह॥
बिष कुंभ में क्षीर भरल बा, नीर आँख से टपकत बा।
अनकर सेनुर राह चलत में, लोगवा काहें लपकत बा॥
कउड़ महातमलईका बुढ़ जवान सभके बा कउड़ से पहचान
जात-पाँत के भेद भुलाके बचावे सबकर जा॥
पोसूआ कूक्कूर चाहें बिल्ली
केहू ना उड़ावे कउड़ के खिल्ली॥
पास बईठ के होईं फरहर॥
कतनो ओढ़ी कम्बल रजाई
सभे कउड़ के महिमा गाई॥
कउड़ में बा देव निवास
जाड़ा में सभके लागे खास॥
कउड़ के केहू लात ना मारे
गदगद हो के गोड़ पसारे॥
सपने में सखी साजन अईलेसपने में सखी साजन अईलें, हमसे प्यार जतवलें
गोदी में बईठा के हमके, हँसि-हँसिके बतिअवलें॥
खुलल आँख त सेज बा सून, तूरलें प्यार के डोरी
दिल में धधके आग हमरा, मतिया के भरमवलें॥
लोर आँख से सूखत नईखे आँचर से लाज पोंछत बानी
आपन दरद के दिल में रखीं केकरा से हम करीं बयानी॥
bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva mag_Deva awa_Deva bho_Deva bho_Deva bho_Deva bho_Deva hin_Deva bho_Deva bho_Deva kas_Deva bho_Deva bho_Deva bho_Deva